
SĄLYGŲ VERSLO PLĖTRAI SUDARYMO, PATRAUKLIOS INVESTICIJOMS APLINKOS FORMAVIMO IR TURIZMO VYSTYMO
PROGRAMOS APRAŠYMAS

	Biudžetiniai metai
	2016 metai

	Asignavimų valdytojas
(-ai), kodas (-ai)
	Alytaus rajono savivaldybės administracijos direktorius, 188718528


	Vykdytojas (-ai), kodas
 (-ai)
	Ekonomikos skyrius, A4
Finansų ir investicijų skyrius

Komunalinio ūkio skyrius, A6
Buhalterinės apskaitos skyrius, A1
Teisės skyrius, A12
Alytaus turizmo informacijos centras, VšĮ, A8.1


	Programos pavadinimas
	SĄLYGŲ VERSLO PLĖTRAI SUDARYMAS, PATRAUKLIOS INVESTICIJOMS APLINKOS FORMAVIMAS IR TURIZMO VYSTYMAS


	Kodas
	05


	Programos parengimo argumentai
	Realizuojamos Lietuvos Respublikos vietos savivaldos įstatymu  nustatytosios savarankiškosios savivaldybės funkcijos – infrastruktūros, socialinės ir ekonominės raidos planavimas, turizmo, smulkiojo ir vidutinio verslo plėtros programų rengimas ir sąlygų verslo ir turizmo plėtrai sudarymas ir šios veiklos skatinimas. 

Programoje išdėstytos sąlygos ir galimybės, užtikrinančios, kad rajone būtų kuriama rajono bendruomenei, verslui ir investicijoms palanki  aplinka.


	Ilgalaikis prioritetas

(pagal Alytaus rajono savivaldybės strateginį plėtros planą)
	Ekonomikos, verslo ir darnaus kaimo plėtra

Veiklios visuomenės ugdymo, sveikatos ir socialinio vystymo

Visuomenės poreikius atitinkančios pažangios savivaldos vystymo
	Kodas
	01

02

03

	Šia programa įgyvendinamas savivaldybės strateginis tikslas:
	Sudaryti palankią aplinką investicijų pritraukimui ir verslo plėtrai, turizmo vystymui, rajono infrastruktūros objektų ir būsto priežiūrai, užimtumo didinimui
	
	02

	Programos tikslas
	Didinti gyventojų užimtumą vietos darbo rinkoje
	Kodas
	01

	Tikslo įgyvendinimo aprašymas: siekiant sušvelninti socialinę įtampą ir nedarbo pasekmes, sudaryti Alytaus rajono bedarbiams sąlygas laikinai sugrįžti į darbo rinką. Vyriausybės ar jos įgaliotos institucijos patvirtintame Aktyvios darbo rinkos politikos priemonių įgyvendinimo sąlygų ir tvarkos apraše nustatytomis sąlygomis ir tvarka atlikti rajono įmonėse, įstaigose, organizacijose laikino pobūdžio darbus, kurie  teiktų socialinę naudą vietos bendruomenei. 

        Viešieji darbai organizuojami tik laikino pobūdžio visuomenei naudingiems darbams Alytaus rajone atlikti. Jie turi padėti palaikyti ir (ar) plėtoti vietos bendruomenės socialinę infrastruktūrą, teikti socialinę naudą vietos bendruomenei. Viešuosius darbus organizuoja Alytaus rajono savivaldybės administracija kartu su Alytaus teritorinė darbo birža ir darbdaviais. 
01 uždavinys. Sudaryti galimybę laikinai įsidarbinti asmenims negalintiems konkuruoti darbo rinkoje. 

Šiam uždaviniui įgyvendinti organizuojami šie viešieji darbai:
1. savivaldybei priskirtos valstybinės žemės ir kito valstybės turto bei šioje žemėje esančių miškų, vandens telkinių pakrančių, paplūdimių, želdinių, infrastruktūros objektų smulkaus remonto, tvarkymo ir priežiūros laikino pobūdžio pagalbiniai darbai;
2. laikino pobūdžio pagalbiniai darbai priešmokyklinio ugdymo, bendrojo lavinimo, profesinio mokymo ir profesinio orientavimo įstaigose;
3. socialinės bei visuomeninės paskirties objektų pagalbiniai laikino pobūdžio teritorijų tvarkymo darbai;

4. istorijos ir kultūros paminklų, kultūros paveldo objektų, regioninių parkų, neveikiančių  kapinių, kitų saugomų bei turinčių išliekamąją vertę objektų priežiūros pagalbiniai laikino pobūdžio darbai;

5. valstybei nuosavybės teise priklausančių melioracijos ir hidrotechnikos statinių smulkaus remonto, tvarkymo ir priežiūros laikino pobūdžio pagalbiniai darbai;
6. valstybinės reikšmės kelių pakelių bei jų teritorijų tvarkymo ir priežiūros laikino pobūdžio pagalbiniai darbai;
7. savivaldybei pagal teisės aktus priskirtų archyvinių dokumentų tvarkymo pagalbiniai laikino pobūdžio darbai;
8. socialinės globos teikimo asmenims su sunkia negalia pagalbiniai laikino pobūdžio darbai.

Lėšų poreikis viešiesiems darbams apskaičiuojamas, taikant minimalų valandinį atlygį už kiekvieną darbo valandą. Įmonės, įstaigos ir organizacijos, norinčios organizuoti viešuosius darbus, pateikia pasiūlymus, kuriuose nurodo, kokius darbus ir kokiu laikotarpiu norėtų organizuoti, kiek įdarbintų bedarbių, lėšų poreikį, ir kitus reikalingus duomenis.

Lėšų poreikis viešiesiems darbams apskaičiuojamas, taikant minimalų valandinį atlygį už kiekvieną darbo valandą. Įmonės, įstaigos ir organizacijos, norinčios organizuoti viešuosius darbus, pateikia pasiūlymus, kuriuose nurodo, kokius darbus ir kokiu laikotarpiu norėtų organizuoti, kiek įdarbintų bedarbių, lėšų poreikį, ir kitus reikalingus duomenis.

Rezultato vertinimo kriterijai:
įdarbinamų asmenų skaičius – planuojama įdarbinti 266 bedarbių. Vidutinė numatoma vieno asmens viešųjų darbų trukmė 2 mėnesiai.

	Programos tikslas
	Remti smulkų ir vidutinį verslą bei skatinti jo plėtrą
	Kodas
	02

	Tikslo įgyvendinimo aprašymas: įgyvendinant šį tikslą finansiškai remiami fiziniai ir juridiniai asmenys, gerinamos verslo sąlygos Alytaus rajone, skatinant smulkaus ir vidutinio verslo plėtrą.

Įgyvendinant iškeltą tikslą, vykdomas uždavinys:

01 uždavinys . Skatinti rajono gyventojų verslumą bei įmonių konkurencingumą.

Uždavinys įgyvendinamas:
· kompensuojant naujų darbo vietų įkūrimo išlaidas;

· kompensuojant dalyvavimo Lietuvoje ir užsienyje vykstančių parodų, mugių, verslo misijų išlaidas;

· kompensuojant naujų interneto svetainių kūrimo arba nuomos išlaidas;

· kompensuojant naujos įmonės steigimo išlaidas;
· išlaidos SVV fondo veiklai ir informacinėms priemonėms.
Rezultato vertinimo kriterijai:
paramą gavusių verslo subjektų skaičius, vnt. – 40

	Programos tikslas
	Skatinti atvykstamąjį ir vietinį turizmą, stiprinant rajono turistinį patrauklumą bei didinant Alytaus rajono konkurencingumą tiek tarptautinėse, tiek vidinėse turizmo rinkose
	Kodas
	03

	Tikslo įgyvendinimo aprašymas:  
Turizmo paslaugų ir išteklių pristatymo programa siekiama skatinti turizmą Alytaus regione, siekti, kad kraštas būtų patraukliai pristatytas turistams iš Lietuvos ir užsienio valstybių, skatinant turizmo verslo plėtrą ir pajamų, gaunamų iš turizmo, didėjimą, populiarinti turizmą vietinių gyventojų tarpe, siekti, kad apie regioną būtų skleidžiama teisinga informacija. 

 Tikslui įgyvendinti vykdomas uždavinys:

01 uždavinys. Įgyvendinti turizmo galimybių rėmimo (skatinimo) priemones.
 Rinkti, atnaujinti ir teikti atnaujintą informaciją apie turizmo produktus ir paslaugas Alytaus krašte, teikti informaciją apie lankomus objektus ir vietoves, tvarkyti ir teikti turizmo paslaugų ir išteklių duomenis Valstybinio turizmo departamento duomenų bazei; rengti,  leisti ir platinti turistams skirtus bendrus informacinius ir kartografinius leidinius apie Alytaus regioną, pastoviai atnaujinti informaciją interneto svetainėje www.alytus-tourism.lt, dalyvauti tarptautinėse turizmo parodose. 
Rezultato vertinimo kriterijai:

Atvykstančių turistų skaičiaus padidėjimas/sumažėjimas įstaigoje per metus, proc.– +2

	Programos tikslas
	Visuomenės saugumo ir viešosios tvarkos užtikrinimo organizavimas
	Kodas
	04

	Tikslo įgyvendinimo aprašymas: Alytaus rajono savivaldybės administracijos direktorius yra patvirtinęs Alytaus rajono savivaldybės visuomenės saugumo projektų finansavimo tvarkos aprašą, kuriuo numatyti programos tikslai – prisidėti prie saugesnės Alytaus rajono gyventojų aplinkos formavimo, stiprinti aktyvų visuomenės, savivaldos ir viešųjų juridinių asmenų bendradarbiavimą, užtikrinti visuomeninę rimtį, asmens ir visuomenės saugumą, žmogaus teisių ir laisvių apsaugą rajone, skatinti visuomenę prisidėti prie visuomenės saugumo užtikrinimo. 
Tikslui pasiekti įgyvendinamas uždavinys:

01 uždavinys. Vykdyti teisės pažeidimų ir gaisrų prevenciją.

Bus organizuojami teisinio švietimo bei ugdymo renginiai visuomenės saugumo ir gaisrų prevencijos  klausimais. Rengiami susitikimai, diskusijos visuomenės saugumo klausimais, plėtojamos saugios kaimynystės grupės. Gaminami saugios kaimynystės stendai (iškabos), aktyviausių ir vsuomeniškiausių rajono gyventojų ir bendruomenių, saugių kaimynysčių grupių skatinimas, prevencinės dalijamosios medžiagos apie galimus pavojus ir apsisaugojimo nuo jų būdus (skrajučių, atmintinių, prevencinių kalendorių ir kitų spaudinių) gamyba, priemonės konkursams ir viktorinoms organizuoti ir vykdyti.
Rezultato vertinimo kriterijai:
sumažės nusikalstamų veikų, vnt.–ne daugiau 514 nusikalstamų veikų

	Programos tikslas
	Efektyviai įgyvendinti projektus ir pasinaudoti ES struktūrinių fondų ir kitų finansavimo priemonių finansine parama
	Kodas
	05

	Tikslo įgyvendinimo aprašymas: teikiamos paraiškos ir įgyvendinami projektai siekiant įsisavinti Europos Sąjungos struktūrinių fondų ir kitų finansavimo priemonių paramos lėšas. Tam tikslui reikalingos lėšos parengti pirminę projektinę dokumentaciją: investicinius projektus, galimybių studijas, techninius projektus, sąmatas ir kt., kuri bus reikalinga 2014–2020 m. ES programavimo laikotarpiui.

Europos Sąjungos (ES) struktūriniai fondai yra naudojami vykdant struktūrinę politiką, kurios tikslas – finansinėmis priemonėmis mažinti ES valstybių ekonominio ir socialinio išsivystymo skirtumus bei pagerinti atsilikusių regionų konkurencingumą. Finansinės priemonės taikomos naudojantis struktūrinių fondų lėšomis, kurios yra skirstomos vadovaujantis programų finansavimo nuostatomis. Iš ES fondų finansuojami ekonomiškai ir socialiai naudingi, tačiau finansiškai ne greit atsiperkantys projektai, todėl svarbus ne tik administruojančių institucijų veiklos efektyvumas, bet laiku ir tinkamai parengtų finansuotinų projektų skaičius. Žinotina, kad tokia parama yra teikiama ne paskolų, o negrąžintinų subsidijų forma, kompensuojant faktines, patirtas išlaidas.
Daugelio Alytaus rajono savivaldybės viešųjų paslaugų įstaigų infrastruktūra reikalauja investicijų. Per pastaruosius metus dalies viešųjų paslaugų įstaigų infrastruktūros būklė buvo ženkliai pagerinta, tačiau vis dar yra viešųjų paslaugų (sveikatos, švietimo) įstaigų pastatų, statytų prieš kelias dešimtis metų, nebeatitinkančių sanitarinės higienos normų. 2016 metais bus pradedami projektai pagal 2014 –2020 m. ES programavimo laikotarpio finansavimą, 2016 m. numatoma ir naujų projektų įgyvendinimas pagal 2014–2020 m. ES paramos finansavimo laikotarpį.  

Alytaus rajono savivaldybės administracijos bus rengiamos paraiškos ir  teikiami projektai  įvairiems fondams. Pareiškėjai ir/arba partneriai dažniausiai privalo prisidėti nuosavų lėšų dalimi prie projekto įgyvendinimo, todėl būtina numatyti lėšas projektų bendrajam finansavimui.

Panaudojant valstybės biudžeto, valstybės investicijų programos, Europos Sąjungos fondų ir savivaldybės  biudžeto lėšas, šiems uždaviniams įgyvendinti numatyta nemažai priemonių (projektų). Daugelis priemonių – tęstinės. 
Įgyvendinant šį iškeltą tikslą, numatoma vykdyti šį uždavinį:

01 uždavinys. Užtikrinti sėkmingą projektų rengimą ir įgyvendinimą.

Sėkmingas uždavinio vykdymas apima įvairias sritis: rajono gyventojų kultūrinį, sportinį aktyvumą ir gerinimą susijusios infrastruktūros, rajono ūkinės veiklos bei inžinerinės infrastruktūros plėtojimą, vandens ir nuotekų tinklų atnaujinimą ir plėtrą, techninės dokumentacijos ruošimą, jaunimo ir jų organizacijų veiklos skatinimą ir rėmimą, bei savivaldybės veiklos ir įvaizdžio gerinimą. 
Uždaviniui įgyvendinti numatoma ši priemonė:
01 priemonė. Daugiatikslių plėtros projektų įgyvendinimas.

· Pivašiūnų amatų centro plėtra. Projektu planuojama praplėsti amatų centro teikiamų paslaugų spektrą, skatinant socialinę įtrauktį, skurdo mažinimą ir ekonominę plėtrą kaimo vietovėje, taip išlaikant ir atkuriant kultūros ir gamtos paveldą bei kraštovaizdį. Projekto metu įsigyjama papildomos įrangos, baldų. Numatoma projekto pradžia – 2016 metai. Numatoma projekto vertė – 40500 Eur.

· Kaimo gyvenamųjų vietovių atnaujinimas Alytaus rajono savivaldybėje. Kaimo gyvenamųjų vietovių (turinčių iki 1 tūkst. gyventojų) atnaujinimas – atvirų viešųjų erdvių urbanistinės infrastruktūros pertvarkymas, apleistų ar neefektyviai naudojamų pastatų, kitos infrastruktūros ir teritorijų konversija, funkcionalumo didinimas. Numatoma projekto pradžia – 2017 metai. Numatoma projekto vertė – 1308408 Eur.
· Kompleksinė Miklusėnų gyvenvietės plėtra – naujos atviros erdvės vietovėse nuo 1 iki 6 tūkst. gyv. (išskyrus savivaldybių centrus) m2-7440. Numatoma projekto pradžia – 2018 metai. Numatoma projekto vertė – 1043467 Eur.
· Simno nuotekų valyklos rekonstrukcija. Rekonstruojamų vandens tiekimo ir nuotekų surinkimo tinklų ilgis, km-1,5. Lietuvos Respublikos aplinkos ministerija. Numatoma projekto pradžia – 2017 metai. Numatoma projekto vertė – 1021606 Eur.
· Krokialaukio vandentiekio ir nuotekų šalinimo sistemų įrengimas. Gyventojai, kuriems teikiamos vandens tiekimo paslaugos iš naujai pastatytų ir (arba) rekonstruotų geriamojo vandens gerinimo įrenginių skaičius (P.N.051) -5, gyventojai, kuriems teikiamos paslaugos, naujai pastatytais nuotekų surinkimo tinklais (GE) -5. Lietuvos Respublikos aplinkos ministerija. Numatoma projekto pradžia – 2017 metai. Numatoma projekto vertė – 1101658 Eur.
· Alytaus regiono turizmo ir informacinės infrastruktūros plėtra. Įrengtos informacinės infrastruktūros priemonės-35 visam regionui. Lietuvos Respublikos ūkio ministerija. Numatoma projekto pradžia – 2017 metai. Numatoma projekto vertė – 41645 Eur.
· Butrimonių centrinės aikštės aplinkos sutvarkymas, pritaikant kultūrinės veiklos vykdymui. Sutvarkyti, įrengti ir pritaikyti laikymui gamtos ir kultūros paveldo objektai ir teritorijos -1. Lietuvos Respublikos kultūros ministerija. Numatoma projekto pradžia – 2018 metai. Numatoma projekto vertė – 242419 Eur.
· Vietinio susiekimo transporto priemonių įsigijimas. Įsigytos naujos ekologiškos viešojo transporto priemonės-1. Lietuvos Respublikos susisiekimo ministerija. Numatoma projekto pradžia – 2018 metai. Numatoma projekto vertė – 325854 Eur.
· Alytaus rajono susiekimo infrastruktūros saugumo gerinimas ir pritaikymas žmonėms su specialiais poreikiais. Įgyvendintos darnaus judumo priemonės -2. Lietuvos Respublikos susisiekimo ministerija. Numatoma projekto pradžia – 2018 metai. Numatoma projekto vertė –360684 Eur.
· Pėsčiųjų ir dviračių takų įrengimas. Įrengtų naujų pėsčiųjų/dviračių takų ir/ar trasų ilgis, km -1,5. Lietuvos Respublikos susisiekimo ministerija. Numatoma projekto pradžia – 2018 metai. Numatoma projekto vertė – 108876 Eur.
· Eismo saugos priemonių diegimas Alytaus rajone. Įdiegtos saugų eismą gerinančios ir aplinkosaugos priemonės -1. Lietuvos Respublikos susisiekimo ministerija. Numatoma projekto pradžia – 2018 metai. Numatoma projekto vertė – 229271 Eur.
· Alytaus rajono bendrojo ugdymo įstaigų aprūpinimas gamtos, technologijų, menų ir kitų mokslų laboratorijų įranga. Technologijų, menų ir kitų mokslų laboratorijų įranga. Pagal veiksmų programą ERPF lėšomis atnaujintos bendrojo ugdymo mokyklos-1, Švietimo ir kitų švietimo teikėjų įstaigos, kuriose pagal veiksmų programą ERPF lėšomis sukurta ar atnaujinta ne mažiau nei viena edukacinė erdvė, skaičius-1. Lietuvos Respublikos Švietimo ir mokslo ministerija. Numatoma projekto pradžia – 2018 metai. Numatoma projekto vertė – 161560 Eur.
· Alytaus r. Meno ir sporto mokyklos edukacinių erdvių įkūrimas ir atnaujinimas. Pagal veiksmų programą ERPF lėšomis atnaujintos neformaliojo  įstaigos -1,  Švietimo ir kitų švietimo teikėjų įstaigos, kuriose pagal veiksmų programą ERPF lėšomis sukurta ar atnaujinta ne mažiau nei viena edukacinė erdvė, skaičius-1. Lietuvos Respublikos Švietimo ir mokslo ministerija. Numatoma projekto pradžia – 2018 metai. Numatoma projekto vertė – 235294 Eur.
· Alytaus r. bendrojo ugdymo įstaigų edukacinių erdvių modernizavimas. Pagal veiksmų programą ERPF lėšomis atnaujintos neformaliojo įstaigos-1, Švietimo ir kitų švietimo teikėjų įstaigos, kuriose pagal veiksmų programą ERPF lėšomis sukurta ar atnaujinta ne mažiau nei viena edukacinė erdvė, skaičius-1. Lietuvos Respublikos Švietimo ir mokslo ministerija. Numatoma projekto pradžia – 2018 metai. Numatoma projekto vertė – 487909 Eur.
· Alytaus r. ikimokyklinio ir priešmokyklinio ugdymo prieinamumo didinimas įkuriant ir atnaujinat edukacines erdves. Pagal veiksmų programą ERPF lėšomis atnaujintos ikimokyklinio ugdymo mokyklos -1, Švietimo ir kitų švietimo teikėjų įstaigos, kuriose pagal veiksmų programą ERPF lėšomis sukurta ar atnaujinta ne mažiau nei viena edukacinė erdvė, skaičius-1. Lietuvos Respublikos Švietimo ir mokslo ministerija. Numatoma projekto pradžia – 2017 metai. Numatoma projekto vertė – 710101 Eur.
· Alytaus rajono savivaldybės asmens ir visuomenės sveikatos priežiūros įstaigų infrastruktūros gerinimas, siekiant pagerinti pirmines asmens ir visuomenės sveikatos priežiūros paslaugas Alytaus rajono gyventojams. Asmens sveikatos priežiūros įstaigų, teikiančių/pradėjusių teikti slaugos paslaugas namuose ir/ar paliatyviosios pagalbos paslaugas namuose ir/ar dienos stacionare paslaugas, skaičius -2. Gyventojai, turintys galimybę pasinaudoti pagerintomis sveikatos priežiūros paslaugomis-10000. Lietuvos Respublikos Sveikatos apsaugos ministerija. Numatoma projekto pradžia – 2017 metai. Numatoma projekto vertė – 862000 Eur.
· Pirminės asmens ir visuomenės sveikatos priežiūros veiklos efektyvumo didinimas Alytaus rajono savivaldybėje. Savivaldybės, kuriose įdiegti inovatyvūs viešųjų asmens ir visuomenės sveikatos priežiūros paslaugų teikimo  modeliai, pagerinantys sveikatos priežiūros paslaugų prieinamumą tikslinėms gyventojų grupėms -1, parengtų metodikų, tvarkų ir kt. dokumentų skaičius -2. Lietuvos Respublikos Sveikatos apsaugos ministerija. Numatoma projekto pradžia – 2017 metai. Numatoma projekto vertė – 270000 Eur.
· Socialinių paslaugų bendruomenėje infrastruktūros modernizavimas ir plėtra Alytaus rajone. Investicijas gavę socialinių paslaugų infrastruktūros objektai-1. Lietuvos Respublikos socialinės apsaugos ir darbo ministerija. Numatoma projekto pradžia – 2018 metai. Numatoma projekto vertė – 188353 Eur.
· Būsto prieinamumo pažeidžiamoms gyventojų grupėms didinimas Alytaus rajone. Projektu siekiama didinti Alytaus rajono savivaldybės socialinio būsto fondą, kuris būtų nuomojamas nepasiturintiems asmenims (šeimoms), turintiems teisę į socialinį būstą. Numatoma Alytaus rajono savivaldybei nuosavybės teises priklausančio pastato, esančio Venciūnų kaime, Alytaus rajone, rekonstrukcija ir pritaikymas socialiniam būstui. Įgyvendinus projektą bus įrengti 5 socialiniai būstai. Planuojama, kad apie 20 asmenų bus apgyvendinta naujai įrengtame socialiniame būste. Numatoma projekto pradžia – 2016 metai. Numatoma projekto vertė – 241889 Eur.
·  Seniūnijų veiklos efektyvumo stiprinimas pasitelkiant e. sprendimus, mokymus ir strateginio planavimo sistemą. Viešojo valdymo institucijos, pagal programą ESF lėšomis įgyvendinusios paslaugų ir (ar) aptarnavimo kokybei gerinti skirtas priemones -1. Numatoma projekto pradžia – 2018 metai. Numatoma projekto vertė – 210999 Eur.
· Komunalinių atliekų tvarkymo sistemos plėtra Alytaus regione, I etapas. Alytaus regiono atliekų tvarkymo centras. Alytaus regiono Atliekų tvarkymo centras. Alytaus regionas. Sukurti/pagerinti atskiro komunalinių atliekų surinkimo pajėgumai (tonos/metai)-3593. Lietuvos Respublikos aplinkos ministerija. Numatoma projekto pradžia – 2017 metai. Numatoma projekto vertė – 367122 Eur.
· Komunalinių atliekų tvarkymo sistemos plėtra Alytaus regione, II etapas. Alytaus regiono atliekų tvarkymo centras. Alytaus regiono Atliekų tvarkymo centras. Alytaus regionas. Sukurti/pagerinti atskiro komunalinių atliekų surinkimo pajėgumai (tonos/metai)-3593. Lietuvos Respublikos aplinkos ministerija. Numatoma projekto pradžia – 2018 metai. Numatoma projekto vertė – 367121 Eur.
· Bešeimininkių apleistų pastatų ir įrenginių tvarkymas Alytaus rajono savivaldybėje. Likviduoti kraštovaizdį darkantys bešeimininkiai apleisti statiniai ir įrenginiai, skaičius-5. Lietuvos Respublikos aplinkos ministerija. Numatoma projekto pradžia – 2018 metai. Numatoma projekto vertė – 740717 Eur.
· Rajono kelių remontas privačios partnerystės pagrindais. Remontuojami Alytaus rajono keliai. Numatoma projekto vertė – 551000 Eur.
Rezultato vertinimo kriterijai: 
įgyvendinamų projektų, remiamų Europos Sąjungos struktūrinių fondų lėšomis, skaičius, vnt. –2

	Programos tikslas
	Biokuro katilinių modernizavimo skatinimas
	Kodas
	06

	Tikslo įgyvendinimo aprašymas: siekiant modernizuoti biokuro katilines įgyvendinama „Medžio drožlių gamybos modernizavimo“ programa. Šia programa įgyvendinama Alytaus rajono savivaldybės įmonės ,,Simno komunalininkas“ parengta 5 metų programa, kuriai įgyvendinti  skiriama 50 proc. reikalingų lėšų iš savivaldybės biudžeto. Viena iš pagrindinių įmonės veiklos sričių yra tiekti šiluminę energiją ir karštą vandenį Simno miesto gyventojams įmonėms ir organizacijoms. Pastaruoju metu Lietuvos rinkoje sparčiai tebeauga medienos paklausa bei kaina. Norint išvengti neigiamų pasekmių ekonominei įmonės padėčiai, administracija ieškojo alternatyvių būdų aprūpinti katilinę biokuru. Buvo nuspręsta, kad įmonė pajėgi pati gaminti medžio drožles iš įvairių medžio atliekų, t. y. šakų, krūmų, medienos atraižų. Iš jų bus ruošiamas biokuras, kad jo nereikėtų pirkti rinkoje. Todėl investuojama į našesnę ir patikimesnę medžio drožlių gamybos techniką.
Įgyvendinant šį iškeltą tikslą, numatoma vykdyti šiuos uždavinius:

01 uždavinys. Modernizuoti įmonės techniką reikalingą biokurui gaminti.

Įsigyjama nauja, našesnė katilinėje naudojamo kuro gamybos technika. Medžio drožlių gamybos komplektą sudaro medienos smulkintuvas, traktorius ir priekaba su manipuliatoriumi, kurie kainuoja 280,4 tūkst. Eur. Ši visa technika būtų perkama per lizingo bendrovę lygiomis dalimis Alytaus rajono savivaldybės ir įmonės „Simno komunalininkas“ 140,2 tūkst. Eur. Programa būtų įgyvendinama 5 metus. Įmonės pasenusi ir nenaši technika bus atnaujinama ir tokiu būdu užtikrinama ruošiamo biokuro kokybė ir kiekis, patiriamos mažesnės sąnaudos kuro ruošimui, stabilizuota šilumos kaina įmonėms, organizacijoms ir gyventojams, įmonėje bus išsaugotos bei sukurtos naujos darbo vietos.
Uždaviniui įgyvendinti numatomos šios priemonės:

01 priemonė. Medžio drožlių gamybos modernizavimas.
Rezultato vertinimo kriterijai: 
šilumos gamybos kaina, euro ct/kWh – 8,01

	Programos tikslas
	Plėtoti ir puoselėti mėgėjišką sodininkystę bei jos tradicijas, iš dalies padengiant mėgėjiško sodo bendrojo naudojimo objektų priežiūros išlaidas 
	Kodas
	07  

	Tikslo įgyvendinimo aprašymas: Alytaus rajono savivaldybės taryboje patvirtinti rajono sodų bendrijų specialios rėmimo programos nuostatai, pagal kuriuos, be kita ko, iš dalies padengiamos sodų bendro naudojimo objektų – kelių, elektros tinklų ir kt. – priežiūros išlaidos. Alytaus rajone yra 21 sodų bendrija, 5659 mėgėjų sodų žemės savininkai. Mėgėjiškų sodų žemės sklypų plotas 196 ha Alytaus rajone. Įgyvendinant šį tikslą gerinama sodų bendrijų infrastruktūra, t.y. keliai, vandentiekio sistemos, elektros tinklų plėtra. Nemažai šalies gyventojų keliasi gyventi į sodus, todėl iškyla problemų, ners kolektyviniai sodai tokiam gyventojų srautui nepritaikyti. Soduose apsigyvenę žmonės patiria problemų dėl elektros tinklų atnaujinimo, kelių, atliekų tvarkymo, kitų inžinerinių komunikacijų įrengimo. 
Įgyvendinant šį iškeltą tikslą, numatoma vykdyti šiuos uždavinius:
01 uždavinys. Skatinti sodininkų bendrijas tinkamai prižiūrėti bendrojo naudojimo objektus. Įgyvendinant šį uždavinį  numatoma skirti paramą sodininkų bendrijoms, kad šios galėtų gerinti bendrojo naudojimo būklę. Keliai- sodų bendrijose išlieka pagrindine problema. Nors ir nėra pakankamai lėšų išasfaltuoti kelius, vedančius į kolektyvinius sodus, tačiau pagal galimybes jie žvyruojami ir greideriuojami ir atliekami kiti remonto darbai, gerinantys kelių būklę.
Uždaviniui įgyvendinti numatomos šios priemonės:
01 priemonė. Sodininkų bendrijų specialiosios rėmimo programos įgyvendinimas. 

Remiamos sodininkų bendrijos.

Rezultato vertinimo kriterijai: 
finansiškai paremtų sodų bendrijų skaičius, vnt. – 6


	Numatomas programos įgyvendinimo rezultatas: Įgyvendinant šią programą bus sudarytos sąlygos viešiesiems darbams, kurie padės sušvelninti nedarbo pasekmes. Bus sprendžiami socialiniai klausimai – labiausiai socialiai pažeidžiami asmenys užsidirbs lėšų pragyvenimui, mažiau reikės mokėti pašalpų, dalis bedarbių susiras darbą. Taip pat bus sprendžiamos visuomeninių teritorijų tvarkymo problemos, teikiamos paslaugos socialiai remtinoms asmenų grupėms. Padidės Alytaus rajono savivaldybės teritorijoje registruotų verslo subjektų skaičius, sumažėjęs bedarbių asmenų skaičius, aktyvesnis verslo subjektų ir jų darbuotojų kvalifikacijos kėlimas, padidėjęs Alytaus rajono ir jame esančių verslo subjektų žinomumas šalyje ir už jos ribų naujų interneto svetainių sukūrimo bei dalyvavimo parodose, mugėse, verslo misijose pagalba. Sudaromos sąlygos plėtoti ir puoselėti mėgėjišką sodininkystę bei jos tradicijas , iš dalies padengiant mėgėjiško sodo bendrojo naudojimo objekų (kelių , elektros ir kitų) priežiūros išlaidas. Gerinamos sodo bendrijų gyventojų gyvenimo sąlygos. Sudarytos sąlygos informacijos apie Alytaus rajono turizmo išteklius ir paslaugas pasiekiamumo padidėjimas, Alytaus rajono – kaip patrauklaus ir patogaus turistams bei rajono svečiams  – įvaizdžio kūrimas. Kokybiškas turistų aptarnavimas, teisingos ir patrauklios informacijos suteikimas bei įgyvendinamos turizmo galimybių rėmimo (skatinimo) priemonės sudarys prielaidas atvykstamojo ir vietinio turizmo plėtrai Alytaus krašte.
Įgyvendinus suplanuotus projektus bus prisidėta prie nedarbo, saviraiškos problemų sprendimo, bus sudarytos geresnės sąlygos gyventi ir dirbti Alytaus rajono savivaldybės gyventojams, bus sukurta patrauklesnė gyvenamoji ir bendruomeninė aplinka. Sutvarkius ir įrengus infrastruktūrą bus sudarytos sąlygos efektyvesniam laisvalaikio užimtumui, naujų iniciatyvų įgyvendinimui.


	Galimi programos vykdymo ir finansavimo variantai: Alytaus rajono savivaldybės biudžeto lėšos,  ES fondų lėšos (85-90 proc. finansavimas), Alytaus rajono savivaldybės indėlis į ES finansuojamus projektus (nuo 7,5 iki 15 proc.), valstybės biudžeto lėšos, darbo biržos lėšos (60 proc.) ir savivaldybės lėšos (40 proc.), lėšos, skirtos iš savivaldybės privatizavimo fondo, kitos teisėtai įgytos lėšos.


	Alytaus rajono strateginio plėtros plano dalys, susijusios su vykdoma programa: susijęs su visais strateginio plėtros plano dalimis  (prioritetais): 1 prioritetas. Ekonomikos, verslo ir darnaus kaimo plėtros. 1.2. tikslas. Sukurti palankią aplinką investicijoms ir rajono verslo vystymui. 1.2.1 uždavinys. Skatinti investicijų augimą. 1.2.2. uždavinys. Skatinti verslo plėtrą. 1.4. tikslas. Plėtoti ūkinės veiklos bei inžinerinę infrastruktūrą. 1.4.2. uždavinys. Racionaliai naudoti gamtos išteklius. 1.4.5 uždavinys. Optimizuoti viešojo transporto sistemą ir darnią susisiekimo infrastruktūros plėtrą . 1.4.6 uždavinys. Užtikrinti aplinkos apsaugą ir efektyvų atliekų tvarkymą. 
2 prioritetas. Veiklios visuomenės ugdymo, sveikatos ir socialinio vystymo.

2.1 tikslas. Išsaugoti gerąsias krašto kultūros tradicijas, vystyti modernią, patrauklią kultūrinio turizmo infrastruktūrą ir bendradarbiavimą. 2.1.1. uždavinys. Rengti ir vykdyti kultūros, meno ir visuomeninius specialiuosius projektus, stiprinančius Alytaus rajono, kaip kultūrinio/pažintinio turizmo teritoriją. 2.1.3 uždavinys. Skatinti rajono gyventojų kultūrinį ir sportinį aktyvumą ir gerinti susijusią infrastruktūrą. 2.1.5 uždavinys. Renovuoti ir modernizuoti kultūros įstaigų ir bendruomenių patalpas. 2.1.6 uždavinys. Sukurti palankią aplinką kultūrinio pažintinio ir ekologinio  turizmo paslaugoms plėtoti. 2.4. tikslas. Vystyti šiuolaikišką švietimo sistemą, užtikrinant švietimo kokybę ir užimtumą. 2.4.1. uždavinys. Atnaujinti švietimo infrastruktūrą užtikrinant ugdymo kokybę.
 3 prioritetas. Visuomenės poreikius atitinkančios pažangios savivaldos vystymo. 3.1. tikslas. Stiprinti administracinius gebėjimus ir valdymo kokybę, didinant viešojo administravimo efektyvumą. 3.1.1. uždavinys. Tobulinti savivaldybės administracijos bei savivaldybei pavaldžių biudžetinių įstaigų darbuotojų kvalifikaciją ir administracinius gebėjimus. 3.1.2. uždavinys. Parengti ir atnaujinti savivaldybės veiklos planavimo dokumentus, įdiegti planavimo sistemas.


	Susiję Lietuvos Respublikos ir savivaldybės teisės aktai: Lietuvos Respublikos vietos savivaldos įstatymas, Lietuvos Respublikos policijos veiklos įstatymas, Lietuvos Respublikos užimtumo rėmimo įstatymas, Lietuvos Respublikos smulkiojo ir vidutinio verslo plėtros įstatymas, Lietuvos Respublikos baudžiamasis kodeksas, Lietuvos Respublikos administracinių teisės pažeidimų kodeksas, Alytaus rajono visuomenės saugumo projektų finansavimo tvarkos aprašas, patvirtintas Alytaus rajono savivaldybės administracijos direktoriaus 2015-06-05 įsakymu Nr. D1-401, Lietuvos Respublikos socialinės apsaugos ir darbo ministro 2009 m. rugpjūčio 13 d. įsakymas Nr. A1-499 ,,Dėl Aktyvios darbo rinkos politikos priemonių įgyvendinimo sąlygų ir tvarkos aprašo patvirtinimo”, Alytaus rajono savivaldybės tarybos 2015 m. balandžio 2 d. sprendimas Nr. K-68 ,,Dėl kompensuojamų kitų su viešųjų darbų atlikimu susijusių išlaidų sąrašo ir jų kompensavimo tvarkos aprašo patvirtinimo”, Alytaus rajono savivaldybės tarybos 2015 m. balandžio 2 d. sprendimas Nr. K- 66 ,,Dėl  Alytaus rajono savivaldybės teritorijoje atliekamų 2015 m. viešųjų darbų sąrašo”, Alytaus rajono savivaldybės tarybos 2015 m. balandžio 2 d. sprendimas Nr. K-67 ,,Dėl Alytaus rajono savivaldybės viešųjų darbų organizavimo”, Lietuvos Respublikos ūkio ministro 2008 m. kovo 26 d. įsakymas Nr. 4‑119 „Dėl Smulkiojo ir vidutinio verslo subjekto statuso deklaravimo tvarkos aprašo ir Smulkiojo ir vidutinio verslo subjekto statuso deklaracijos formos patvirtinimo“, Alytaus rajono savivaldybės smulkaus ir vidutinio verslo rėmimo fondo nuostatai, patvirtinti Alytaus rajono savivaldybės administracijos direktoriaus 2015 m. rugsėjo 9 d. įsakymu Nr. D1-670, Alytaus rajono savivaldybės smulkaus ir vidutinio verslo rėmimo fondo lėšų naudojimo taisyklės, patvirtintos Alytaus rajono savivaldybės administracijos direktoriaus 2015 m. rugsėjo 9 d. įsakymu Nr. D1-670,

Lietuvos Respublikos turizmo įstatymas ir poįstatyminiai aktai, Lietuvos turizmo plėtros 2014–2020 metų programa, patvirtinta Lietuvos Respublikos Vyriausybės 2014 m. kovo 12 d.  nutarimu Nr. 238,
 „Alytaus rajono savivaldybės 2013-2020 metų strateginės plėtros planas, patvirtintas Alytaus rajono savivaldybės tarybos 2013 m. vasario 27 d. sprendimu K-54, Alytaus rajono savivaldybės 2015-2017 metų trumpalaikio strateginės plėtros planas, patvirtintas Alytaus rajono savivaldybės tarybos 2014 m. birželio 26 d. Nr.  K-198.

	Kita svarbi informacija:


Pareigybių skaičius ir išlaidos darbo užmokesčiui           1 b formos tęsinys 

1 lentelė

	
	2015
(patvirtintas)
	2016-ieji
	2017
	2018

	Pareigybių skaičius, vnt.
	1
	1
	1
	1

	Išlaidos darbo užmokesčiui, tūkst. Eur
	4,7
	4,7
	4,7
	4,7

	
	

	
	
	
	
	
	

	
	
	
	
	
	

	Programos lėšų  poreikis ir numatomi finansavimo šaltiniai programai
	       1b formos tęsinys

	
	
	
	
	
	2 lentelė

tūkst. Eur


	Finansavimas
	Patvirtinti 2015-ųjų metų asignavimai
	2016-ųjų metų asignavimų planas
	Numatomi 2017-ųjų metų asignavimai
	Numatomi 2018-ųjų metų asignavimai

	1. Finansavimo šaltiniai, iš viso:
	895,3
	1098,4
	2914,4
	2892,9

	1.1. Savivaldybės biudžeto lėšos, iš viso:
	530,7
	787,6
	721,9
	699,8

	1.1.1. savivaldybės biudžeto lėšos 
	410,2
	662,6
	552,0
	529,9

	1.1.2. valstybės biudžeto specialiosios tikslinės dotacijos lėšos
	120,5
	125,0
	169,9
	169,9

	1.1.3. bendrosios dotacijos kompensacijos lėšos
	
	
	
	

	1.1.4. savivaldybės aplinkos apsaugos rėmimo specialiosios programos lėšos 
	
	
	
	

	1.1.5. biudžetinių įstaigų pajamos
	
	
	
	

	1.2. Valstybės biudžeto lėšos, iš viso:
	
	8,9
	96,4
	96,0

	1.2.1. valstybės biudžeto lėšos
	
	8,9
	96,4
	96,0

	1.2.2. kelių priežiūros ir plėtros programos lėšos
	
	
	
	

	1.2.3. privalomojo sveikatos draudimo fondo lėšos
	
	
	
	

	1.2.4. valstybės investicijų programos lėšos
	
	
	
	

	1.3. Europos Sąjungos paramos lėšos 
	325,8
	263,5
	2054,1
	2054,1

	1.4. Kitos lėšos, iš viso:
	38,8
	38,4
	42,0
	43,0

	1.4.1. paskolos lėšos
	
	
	
	

	1.4.2. privatizavimo fondo lėšos
	
	
	
	

	1.4.3. kiti finansavimo šaltiniai
	38,8
	38,4
	42,0
	43,0


_________________________________
